Tisztelt Uram/ Hölgyem!

Köszönjük, hogy regisztrált a BKSZC Kozma Lajos Faipari Szakgimnáziuma és a „Budapesti Műhely” Alapítvány 2018. február 9-i rendezvényére.

Az **Állásbörze programja** a következő:

 14.00-kor megnyitó

14.10-től a cégek 5 perces bemutatkozásával kezdődik a rendezvény

kb. 15.30-tól -17.00-ig kerül sor a „rapid randik”-ra

Ha már befizette a részvételi díjat köszönjük, ha nem, kérjük, hogy ne feledkezzen meg róla!

Bankszámlaszám: Sberbank Magyarország Zrt. 14100031-18324049-01000000

**A befizetést igazoló számla másolatát, kérjük 2018. jan. 31-ig küldje el e-mailben (huszarm@kozmafa. sulinet.hu),** valamint ha számlát szeretne a befizetett összegről, akkor a számlához szükséges adatokat is!

**A rendezvény sikeres lebonyolításához kérjük, vegye figyelembe a következőket:**

* **A standok berendezésére,** a szóróanyagok kihelyezésére a rendezvény előtt, **13.00-14.00-ig** lesz lehetőség.
* A rendelkezésére álló **stand** kb. 5 nm alapterületű térrész, 110x70cm méretű asztallal, két székkel, a székek mögött paravánnal, amin tetszés szerint helyezhet el reklámanyagot, vagy használhatja vetítéshez. A laptop használathoz, vetítéshez 230V-os csatlakozást és a „rapid randi”-n résztvevők számára székeket is biztosítunk.
* A cégek rövid, 5 perces bemutatkozására a helyszínen rendelkezésre áll két nagyméretű vetítővászon és projektor, így igény szerint kisfilmet vagy prezentációt is felhasználhat. A filmet (mp4 formátumban) illetve a prezentációt (PPT) **legkésőbb** **2018. február 6-ig** küldje meg számunkra a kozmarendezvény@gmail.com címre.
* Kérjük, feltétlenül tartsa be a megadott időkeretet, hogy elég idő maradjon a személyes beszélgetésekre, a „rapid randikra”!

.

* Aki cégismertető szóróanyagai és álláshirdetései közzétételét kéri online felületeinken (www. kozmafa.hu, ill. a hivatalos facebook oldal: Budapesti Komplex SZC Kozma Lajos Faipari Szakgimnázium),kérjük **juttassa el 2018. február 6-ig a fenti e-mail címre** JPG vagy PDF formátumban a cég logóját és a hirdetést tartalmazó képet vagy szöveges oldalt, mely linket is tartalmazhat.
* Az offline felületre (faliújság) szánt papír alapú (max. A/4-es méretű) anyagot legkésőbb a rendezvényig jutassa el hozzánk!

További kérdés esetén forduljon Pajor Tibor kollégánkhoz, telefon: 06-30-561-9022.

Üdvözlettel

Huszár Márton

a BKSZC Kozma Lajos Faipari Szakgimnáziuma

szakmai igazgató-helyettes